RESOLUCIÓN do 1 de abril de 2005, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da corrección de erros detectados na acta da revisión salarial do día 17 de febreiro de 2005, do convenio colectivo do sector do comercio de materiais de construción e saneamento, da provincia de Pontevedra.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 12/05/2005

Vista a acta da comisión paritaria do convenio colectivo do sector do comercio de materiais de construción e saneamento, da provincia de Pontevedra, que tivo entrada no rexistro do edificio administrativo da Xunta de Galicia en Vigo o día 16-3-2005, de corrección de erros detectados na acta da revisión salarial do día 17-2-2005, e no senso que se fai figurar no texto da devandita acta.
Que ao abeiro do disposto no artigo 105.2º da Lei 30/1992, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro), as administracións poderán, así mesmo, rectificar en calquera momento, de oficio ou por instancia dos interesados, os erros materiais, de feito ou aritmé
ticos existentes nos seus actos, esta delegación provincial
ACORDA:
Primeiro.-Rectificar o erro material sufrido no artigo 9 complemento de transporte urbano, do convenio colectivo do sector do comercio de materiais de construción e saneamento, da provincia de Pontevedra, no senso que figura no texto da acta.
Segundo.-Ordenar a súa inscrición no libro de rexistro de convenios colectivos de traballo, nesta delegación provincial, e a notificación ás representacións económica e social da comisión negociadora.
Terceiro.-Ordenar o seu depósito no Servizo de Relacións Laborais, Sección de Mediación, Arbitraxe e Conciliación.
Cuarto.-Dispoñer a súa publicación no Diario Oficial de Galicia.
Vigo, 1 de abril de 2005.
Joaquín Macías Sánchez
Delegado provincial de Pontevedra
Convenio colectivo do sector de comercio
de materiais para a construción e saneamento
da provincia de Pontevedra
Reunión da comisión paritaria:
Asistentes:
CC.OO.: Rosario Pérez Graña.
CIG: Xusto Fernández Vilas.
UGT: Roberto Puga Hermida.
Representación empresarial: José Luis Cachafeiro Pérez (Asemaco), Andrés Sande Rodríguez (Asemaco).
Secretario de actas: Pablo Manuel Búa Burgos.
En Vigo, nos locais da Confederación Provincial de Empresarios de Pontevedra, ás 17.00 horas do día 10 de marzo de 2005, reúnese a comisión paritaria do convenio colectivo do sector de comercio de materiais para a construción e saneamento da provincia de Pontevedra, co obxecto de corrixir os erros detectados na acta de revisión salarial do día 17 de febreiro do ano 2005. Asisten os señores citados anteriormente.
En relación ao artigo
Artigo 9º.-Complemento de transporte urbano.
Todos os traballadores afectados por este convenio percibirán un complemento de transporte urbano por día efectivo de traballo de 2,79 euros/día, efectivo.
Estando conformes as partes presentes, proceden á sinatura os asistentes á comisión.
Acórdase a súa remisión á autoridade laboral co obxecto do seu rexistro e posterior publicación no Diario Oficial de Galicia e BOP. Autorízase a Pablo Manuel Búa Burgos para levar a cabo as xestións necesarias. Non habendo máis asuntos que tratar, levántase a sesión ás 17.30 horas do día arriba indicado.